open-index/open-wikipedia-markdown huggingface dataset:
அனிசோல்

**அனிசோல்** (*Anisole*) அல்லது **மீதாக்சிபென்சீன்** (*methoxybenzene*) என்பது CH3OC6H5 என்னும் வாய்பாட்டைக் கொண்ட ஒரு கரிமச் சேர்மம் ஆகும். இது நிறமற்ற நீர்மம், மற்றும் சோம்பு விதையை நினைவூட்டும் மணம் உடையது. இயற்கை மற்றும் செயற்கை வாசனை திரவியங்களில் இதன் வழிபொருட்கள் காணப்படுகின்றன. இச்சேர்மம் செயற்கை முறையில் தயாரிக்கப்படுகிறது. பல செயற்கை சேர்மங்கள் தயாரிப்பதற்கு முன்னோடியாக உள்ளது. இது ஒரு ஈதர் ஆகும்.

## வினைபுரியும் தன்மை
அனிசோல் பென்சீனைக் காட்டிலும் விரைவாக அரோமாட்டிக் இலத்திரன்கவர் பதிலீட்டு வினைக்கு உட்படுகிறது. இது நைட்ரோபென்சீனை விட விரைவாகச் செயல்படுகிறது. மீதாக்சி தொகுதி ஒரு ஆர்த்தோ/பாரா வழிப்படுத்தும் தொகுதி, அதாவது எலக்ட்ரான்கவர் பதிலீட்டுவினை இந்தப்பகுதிகளில் முன்னுரிமையுடன் நடைபெறுகிறது. பென்சீனுக்கு எதிராக அனிசோலின் அதிகமான கருக்கவர்தன்மை மீதாக்சி தொகுதியின் தாக்கத்தை பிரதிபலிக்கிறது, இது பென்சீன் வளையத்தை மேலும் எலக்ட்ரான் நிறைந்ததாக ஆக்குகிறது. உடனிசைவு எலக்ட்ரான் வழங்கிகளை வளையத்தில் பெற்றுள்ள, பை மேகங்களால் மீதாக்சி தொகுதி வலுவாக பாதிக்கப்படுகிறது.

அனிசோல் நீரற்ற அசிட்டிக் காடியுடன் வினைபுரிந்து 4-மீதாக்சிஅசிட்டோபீனோன் கிடைக்கிறது. இது கருக்கவர்தன்மைக்கு உதாரணமாகும்.
:CH3OC6H5  +  (CH3CO)2O   →   CH3OC6H4C(O)CH3  +  CH3CO2H

பெரும்பாலான அசிட்டோபினோன்கள் போல் இல்லாமல், மீதாக்சி தொகுதியின் தாக்கத்தினை பிரதிபலிக்கும் வகையில், மீதாக்சிஅசிட்டோபீனோனில் இரண்டாவது அசிட்டைலேற்றம் நடைபெறுகிறது. உதாரணமாக, P4S10 லசைன்சு காரணியால் [(CH3OC6H4)PS2]2. அனிசோலாக மாற்றப்படுகிறது.

ஈதர் பிணைப்பு மிகவும் நிலைப்புத்தன்மை உடையது, ஆனால் ஐதரோஅயோடிக் காடியினால் மெத்தில் தொகுதி நீக்கப்படுகிறது.

:CH3OC6H5  +  HI   →   HOC6H5  +  CH3I

## தயாரிப்பு
அனிசோல் வில்லியம்சன் ஈதர் தொகுப்புமுறையைப் பயன்படுத்தி தயாரிக்கப்படுகிறது, சோடியம் பீனாக்சைடு, மெத்தில் புரோமைடு மற்றும் அதனுடன் தொடர்புடைய மெத்திலேற்ற காரணிகளுடன் வினைபுரியச் செய்து அனிசோல் தயாரிக்கப்படுகிறது.

: C6H5O−Na+  +  CH3Br  →  CH3OC6H5  +  NaBr

## பயன்கள்
அனிசோல் என்பது வாசனை திரவியங்கள், பூச்சிகளில் இனச்சேர்க்கையைத் தூண்டும் வண்ணம் சுரக்கும் ஒரு வகை வேதிப்பொருள் மற்றும் மருந்துகள் தயாரிப்பதற்கு முன்னோடியாகும். எடுத்துக்காட்டாக, அனிசோலில் இருந்து செயற்கை அனிதோல் பெறப்படுகிறது.

## பாதுகாப்பு
அனிசோல் 3700 மி.கி./கி  ல் நச்சுத்தன்மையற்றது. அதன் முக்கிய தீங்கு அதன் தீப்பற்றும் தன்மை ஆகும்.

## மேலும் காண்க
* அனிதோல்
* புரோமோ அனிசோல்
* பியூட்டைலேற்றம் பெற்ற ஐதராக்சிஅனிசோல்
* ஈதர்
* எத்தில் பினைல் ஈதர்
* பீனால்
* 2,4,6-டிரைகுளோரோஅனிசோல் (cork taint)

## மேற்கோள்கள்


## வெளி இணைப்புகள்
*
* Pherobase pheromone database entry

பகுப்பு:சுவைமணங்கள்
பகுப்பு:பெரமோன்கள்
பகுப்பு:பீனால் ஈதர்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
மிட்டாய்

**மிட்டாய்** (*Candy*) என்பது சர்க்கரையை முதன்மை மூலப்பொருளாகக் கொண்ட இனிப்பு என வரையறை செய்தாலும் மிட்டாய் என்பதனை முழுமையாக வரையறை செய்வது கடினமாக கருதப்படுகிறது. இன்னட்டுகள் (Chocolates), மெல்லும் கோந்து (chewing gums) மற்றும் இனிப்பு மிட்டாய் போன்றவை இனிப்புத் தின்பண்டங்கள் என்ற வகையின் கீழ் வருகின்றன. காய்கறிகள், பழங்கள் அல்லது கொட்டைகள் இனிப்பு அல்லது சர்க்கரை முலாம் பூசப்பட்டு இனிப்பூட்டப்பட்ட மிட்டாய்களாகவும் விற்கப்படுகின்றன.

## வரையறை
இயற்பியல் ரீதியாக சர்க்கரை அல்லது சர்க்கரை உபபொருட்களைப் பயன்படுத்தும் குறிப்பிடத்தக்க அளவைப் பொருத்து மிட்டாய்கள் வகைப்படுத்தப்படுகின்றன. மக்கள் தங்களுக்குள் பகிர்ந்து கொள்ளக்கூடிய ஒரு கேக் அல்லது ரொட்டி போலல்லாமல், மிட்டாய்கள் வழக்கமாக சிறிய துண்டுகளாக தயாரிக்கப்படுகின்றன. இருப்பினும் மக்கள் எவ்வாறு உணவாகக் கொள்கிறார்கள் அல்லது பாவிக்கிறார்கள் என்பதைப் பொறுத்து மிட்டாய்க்கான வரையறை அமைகிறது. பொதுவாக இனிப்புப் பண்டங்கள் உணவுக்குப்பின் வழங்கப்படும் பழவகை உணவில் (டெசர்ட்) சாதாரணமாக பரிமாறப்படுகிறது. ஆனால் மிட்டாய் சாப்பாட்டுக்கிடையில் நொறுக்குத் தின்பண்டமாக உண்ணப்படுகிறது. .

## வகைப்பாடுகள்
வன் மிட்டாய் (hard candies), மென் மிட்டாய் (soft candies), கேரமல் (caramel), பஞ்சுப்பொதி மிட்டாய் (மார்சுமெல்லோ) (marshmallows) , டாபி (taffy) போன்ற இனிப்பு மிட்டாய்களின் முக்கிய மூலப்பொருள் சர்க்கரையாகும். சர்க்கரை மிட்டாய்களில் உள்ள சர்க்கரையின் அளவைப் பொறுத்தும் அவற்றின் வேதிய அமைப்பைப் பொறுத்தும் வணிக ரீதியாக பல குழுக்களாக பிரிக்கப்படுகின்றன..

## பட ஒப்பீடு

|width=300
|height=180
|lines=1
|align=center
File: Kompeito konpeito.JPG|100 சதம் சர்க்கரை அடங்கிய கொம்பெய்டோ *[[Kompeitō]]* எனும் சப்பானிய இனிப்பு மிட்டாய்  
File: HardCandy.jpg| சர்க்கரை,நிறமூட்டி,சுவையூட்டி,மற்றும் சிறிதளவு நீர் அடங்கிய பொதுவாக அறியப்படும் பல்வேறு பழ வடிவிலான வன் மிட்டாய் 
File:Chikki assortment.jpg|இந்தியாவில் பிரசித்தி பெற்ற விதை மற்றும் கொட்டைகளில் செய்யப்பட்ட கடலைமிட்டாய் போன்ற மிட்டாய்வகைகள் 
File: Gummy bears.jpg|செருமனியில் *கரிபோ* என்றழைக்கப்படும் ஒரு வகை மென் வகை கோந்து மிட்டாய் 
File:Pantteri Mix.jpg|பன்டேரி*[[Pantteri]]* என்றழைக்கப்படும் பின்லாந்து நாட்டுச் சர்க்கரை கொண்டு தயாரிக்கப்பட்ட மென் மிட்டாய் வண்ண மிட்டாய்கள் பழச்சுவையாகவும் கருப்பு நிற மிட்டாய்கள் உவர்ப்பு கலந்த இனிப்பாகவும் இருக்கும்.  


## மேற்கோள்கள்

பகுப்பு:தின்பண்டங்கள்
பகுப்பு:சர்க்கரை
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
இசுட்ரோன்சியம் ஆக்சலேட்டு

**இசுட்ரோன்சியம் ஆக்சலேட்டு** *(Strontium oxalate)* என்பது SrC2O4 என்ற மூலக்கூற்று வாய்ப்பாடு கொண்ட ஒரு வேதிச்சேர்மம் ஆகும் . ஒரு நீரேற்று வடிவிலோ (SrC2O4•nH2O) அல்லது ஓர் இசுட்ரோனியம் ஆக்சலேட்டின் அமில உப்பாகவோ இசுட்ரோன்சியம் ஆக்சலேட்டு இயற்கையில் காணப்படுகிறது .

## வான வெடிமுறைப் பயன்கள்
இசுட்ரோன்சியம் ஆக்சலேட்டு சூடுபடுத்தும்போது சிதைவடைகிறது 

SrC2O4 → SrO + CO2 + CO.

வெப்பத்துடன் கொண்டுள்ள இச்சிதைவடையும் பண்பினால் வானவெடிச் செயல்முறைகளுக்கு உகந்த ஒரு முகவராக இது பயன்படுத்தப்படுகிறது. இசுட்ரோன்சியம் ஆக்சைடாக சிதைவடையும் போது இவ்வினையில் சிவப்பு நிறம் உருவாகிறது. வினையில் உருவாகும் கார்பனோராக்சைடு மக்னீசியம் ஆக்சைடுடன் சேர்ந்து மேலும் ஒடுக்கமடைகிறது. மக்னீசியத்தின் முன்னிலையில் இசுட்ரோன்சியம் ஆக்சலேட்டு ஒரு சிறந்த சிவப்பு நிற உற்பத்தி முகவராக செயல்படுகிறது. மக்னீசியம் பயன்படுத்தப்படாத நிலையில் இதே வினைக்கு இசுட்ரோன்சியம் கார்பனேட்டு ஒரு நல்ல மாற்றாகப் பயன்படுகிறது.  
   
## மேற்கோள்கள்

பகுப்பு:இசுட்ரோன்சியம் சேர்மங்கள்
பகுப்பு:ஆக்சலேட்டுகள்
ஜுவாலாமுகி

**ஜுவாலாமுகி** (Jawalamukhi), இந்தியாவின் இமாசலப் பிரதேச மாநிலத்தின்  காங்ரா மாவட்டத்தின் 7 உறுப்பினர்கள் கொண்ட நகராட்சி மன்றமுமாக உள்ளது. இங்கு புகழ் பெற்ற **ஜுவாலாமுகி அம்மன் கோயில்** உள்ளது.  51 சக்தி பீடங்களில் ஜுவாலாமுகியும் ஒன்றாகவும் மற்றும்  நவ சக்தி பீடங்களில் ஒன்றாகவும்  கருதப்படுகிறது. 

## புவியியல்
கடல் மட்டத்திலிருந்து 2,001 அடி உயரத்தில் அமைந்த ஜுவாலாமுகி நகரம் ல் அமைந்துள்ளது.. 

## மக்கள் தொகையில்
2011-ஆம் ஆண்டின் மக்கள் தொகை கணக்கெடுப்பின் படி, ஜுவாலாமுகி நகரத்தின் மொத்த மக்கள் தொகை 5,361  ஆகும். அதில் 2,782  ஆண்கள் ஆகவும்; 2,579  பெண்கள் ஆகவும் உள்ளனர். ஆறு வயதிற்குட்பட்டோர் 559 (10.43%) ஆக உள்ளனர். சராசரி எழுத்தறிவு 92.19%  ஆக உள்ளது. அதில்  ஆண்களின் எழுத்தறிவு 94.33% ஆகவும்;  பெண்களின் எழுத்தறிவு 89.94%. ஆகவும் உள்ளது. பாலின விகிதம் 1000 ஆண்களுக்கு, 927 பெண்கள் வீதம் உள்ளனர். மொத்த மக்கள் தொகையில் இந்துக்கள் 95.24% ஆகவும்; இசுலாமியர்கள்  3.71% ஆகவும்; சீக்கியர்கள் 0.86% ஆகவும்; பௌத்தர்கள்  0.09% ஆகவும்; சமயம் குறிப்பிடாதவர்கள் 0.09%  ஆகவும் உள்ளனர். 

## ஜுவாலாமுகி தேவி கோயில்
காங்ரா நகரத்திலிருந்து 30 கிலோ மீட்டர் தொலைவிலும், தரம்சாலாவிலிருந்து 55 கிலோ மீட்டர் தொலைவிலும், கீழ் இமயமலையில் ஜுவாலாமுகி தேவி கோயில் உள்ளது. இது 51 சக்தி பீடங்களில் ஒன்றாக கருதப்படுகிறது. இங்குள்ள இயற்கையான குகைக்குள் உள்ள ஒரு பாறையின் பிளவில் ஒரு  நெருப்புச் சுடர் உள்ளது. இந்த நெருப்புச் சுடரே ஜுவாலாமுகி தேவியின் உருவமாகவும், கருவறையாகவும் பூசிக்கப்படுகிறது. இந்தச் சுடரே தாட்சாயிணியின் நாக்காக கருதப்படுகிறது. இந்த நிரந்தரச் சுடருக்கு நாள்தோறும் ஐந்து முறை ஆரத்தி உண்டு. நவதுர்க்கையின் அடையாளமாக ஒன்பது சுடர்கள் இக்கோயிலில் வழிபடப்படுவதாக நம்பப்படுகிறது. தீச் சுடர் எப்போதிருந்து எரிகிறது. எங்கிருந்து தீப்பிழம்பு வருகிறது என்பது தெரியவில்லை. கோவிலுக்கு அடியில் ஒரு நிலத்தடி எரிமலை இருப்பதாகவும், எரிமலையின் இயற்கை வாயு பாறையின் வழியாக எரிகிறது என்றும் அறிவியலாளர்கள் கணித்துள்ளனர். ஜுவாலாமுகி கோயில் இந்தோ சீக்கிய பாணியில் அமைந்துள்ளது. முதன்மைச் சந்நிதியின் மேலே தங்க முலாம் வேயப்பட்ட விமானம் உள்ளது. சந்நிதியின் உள்ளே வெள்ளி முலாம் பூசப்பட்ட விதானத்தில் அம்மனை பக்தர்கள் தரிசிக்கின்றனர்.  

### விழாக்கள்
ஒவ்வொரு ஆண்டும் செப்டம்பர் – அக்டோபர் மாதங்களிலும் நவராத்திரி விழா சிறப்பாகக் கொண்டாடப்படுகிறது.  

## மேற்கோள்கள்

## வெளி இணைப்புகள்
*ஜுவாலாமுகி தேவி கோயில் – காணொளி
*JAWALA DEVITEMPLE MYSTERIOUS FACT REVEALS - காணொளி

பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
பகுப்பு:சக்தி பீடங்கள்
பகுப்பு:இமாச்சலப் பிரதேசப் புவியியல்
நாட்டுப்புற நடனம்

**நாட்டுப்புற நடனம்** அல்லது **கிராமிய நடனம்** என்பது குறிப்பிட்ட நாடு அல்லது பகுதி வாழ் மக்களின் வாழ்க்கை முறையை ஆடல் அல்லது அங்க அசைவுகள் மூலமாக பிரதிபலிக்கும் ஒரு வகைக் கலையாகும். நாட்டுப்புற இசைக்கும் நாட்டுப்புற நடனத்திற்கும் நெருங்கிய தொடர்பு இருப்பதை பண்டைய இலக்கியங்களில் அறியலாம். தொடக்க காலத்தில் தொழில் முறையான ஆட்டக்காரர்கள் என்று எவருமிலர். அனைத்து நடனங்களும் "சமூக நடனம்" என்ற நிலையில் இருந்ததாகக் கருதப்படுகிறது. அனைத்து இனஞ்சார்ந்த நடனங்களும் நாட்டுப்புறக் கலைகளாக எடுத்துக்கொள்ளப்படுவதில்லை. உதாரணமாக சடங்கு அல்லது மத வழிபாடுகளில் ஆடப்படும் சடங்கு சார்ந்த அல்லது சமயத்தை அல்லது மதத்தை அடிப்படையாகக் கொண்ட நடனங்கள் நாட்டுப்புற நடன வகையில் வராது. சடங்கு மற்றும் சம்பிரதாய நடனங்கள் அவற்றின் நோக்கத்தைக் கருதி *சமய நடனங்கள்* என்றழைக்கப்படுகின்றன. நடனத்தின் கலாச்சார தொடர்பை வலியுறுத்த "இனம்" மற்றும் "பாரம்பரியம்" என்ற சொற்கள் பயன்படுத்தப்படுகின்றன.

## பின்னணி
thumb|right|தமிழ்ப் பெண்களின் கரகாட்டம்
thumb|left|கரகாட்டத்தில் பயன்படுத்தப்படும் கரகம்

நாட்டுப்புற நடனங்கள் பின்வரும் பண்புகளில் சில அல்லது அனைத்தும் பகிர்ந்துகொள்ளப்படுகின்றன.
* வழக்கமாக நாட்டுப்புற நடனக் கூட்டங்கள் அல்லது சமூக நிகழ்வுகளில் தொழில்முறை பயிற்சி பெற்ற அல்லது பெறாதவர்களால் பாரம்பரிய இசைக்கு ஏற்றவாறு இவை நடத்தப்படுகின்றன.
* பொதுவாக பொது ஆற்றுகை அல்லது மேடை நடனங்களுக்காக வடிவமைக்கப்படாத நடனங்கள், பின்னர் அவை ஒழுங்கமைக்கப்பட்டு, மேடை நிகழ்ச்சிகளுக்காக ஒருங்கமைக்கப்படலாம்.
* புதுப்பிப்புக்கு மாறாக பல்வேறு சர்வதேசக் கலாச்சாரங்களிலிருந்து வரும் மரபு வழி பாரம்பரியங்கள் நாட்டுப்புற நடனத்தில் ஆதிக்கம் செலுத்துகிறது
* மற்றவர்கள் கவனிப்பதன் மூலமாகவோ அல்லது மற்றவர்களிடமிருந்து உதவி பெறுவதன் மூலமாகவோ புதிய நடனக் கலைஞர்கள் இந்நடனங்களின் நுணுக்கங்களைத் தெரிந்துகொள்கின்றனர்.

## தமிழர்களின் நாட்டுப்புற நடனங்கள்

* கோலாட்டம்
* கும்மியாட்டம்
* கரகாட்டம்
* பொய்க்கால் குதிரை ஆட்டம்
* சிலம்பாட்டம்   
* சேவையாட்டம்    
* கழியல் ஆட்டம்    
* வேதாள ஆட்டம்    
* பூத ஆட்டம்    
* கணியான் ஆட்டம்    
* காவடியாட்டம்   
* மயிலாட்டம்    
* பின்னல் கோலாட்டம்   
* தேவராட்டம்    
* சக்கையாட்டம்    
* சிம்ம ஆட்டம்    
* பொடிக்கழி ஆட்டம்    
* கரடி ஆட்டம்   
* புலி ஆட்டம்    
* பேயாட்டம்

## மேற்கோள்கள்

பகுப்பு:நடன வகைகள்
பகுப்பு:நாட்டுப்புறக் கலைகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
கொனார்க்

**கொனார்க்** (Konark) (), இந்திய மாநிலமான ஒடிசாவின் புரி மாவட்டத்தில் அமைந்த சிறு ஊர் ஆகும்.  உலகப் பாரம்பரியக் களங்களில் ஒன்றான கொனார்க் சூரியக் கோயில்  இவ்வூரில் அமைந்துள்ளது. இவ்வூரில் அழகு சிந்தும் **சந்திரபாகா கடற்கரை** உள்ளது. 

## அமைவிடம்
ஒடிசா மாநிலத் தலைநகரம் புவனேசுவரத்திலிருந்து 65 கிலோ மீட்டர் தொலைவிலும், புரி நகரத்திலிருந்து 35 தொலைவிலும், வங்காள விரிகுடா கடற்கரையில் அமைந்த ஊராகும். 

## திருவிழா
இங்குள்ள சூரியக் கோயிலில் ஆண்டுதோறும் டிசம்பர் மாதத்தில் **கொனார்க் நாட்டியத் திருவிழா** நடைபெறுகிறது. 

## பெயர்க் காரணம்
சமஸ்கிருத மொழியில் உள்ள *கொனர்கா* (கொனா + அர்கா) எனும் இரண்டு சொல்லில், *கொனா*  என்பதற்கு  *கோணம்*  என்றும், *அர்கா*  என்பதற்கு *சூரியன்*  என்றும் பொருளாகும்.  

## கொனார்க் சூரியக் கோயில்

 
சூரியதேவனுக்கு அர்ப்பணிக்கப்பட்ட இக்கோவில், கி பி  13-ஆம் நூற்றாண்டில் கீழைக் கங்கர் வம்சத்தைச் சேர்ந்த முதலாம் நரசிம்ம தேவன் என்ற மன்னனால் கட்டப்பட்டது. இக்கோவில் சிவப்பு மணற்பாறைகளாலும் கருப்பு கிரானைட் கற்களாலும் கட்டப்பட்டது. இக்கோயில் கல்லில் செதுக்கப்பட்ட பிரம்மாண்ட தேர் வடிவத்தில் கட்டப்பட்டுள்ளது. 

## மக்கள் தொகையில்
2011-ஆம் ஆண்டின் மக்கள் தொகை கணக்கெடுப்பின் படி,  கொனார்க் நகரத்தின்  மொத்த மக்கள் தொகை   16,779 ஆகும். அதில்   ஆண்கள்  8,654 ஆகவும்;   பெண்கள்  8,125 ஆகவும் உள்ளனர். ஆறு வயதிற்குட்பட்டோர் 1750 (10.43%) ஆக உள்ளனர். சராசரி எழுத்தறிவு 75.97%  ஆக உள்ளது. அதில்  ஆண்களின் 79.96% எழுத்தறிவு  ஆகவும்;  பெண்களின் எழுத்தறிவு  71.71%.  ஆகவும் உள்ளது. பாலின விகிதம் 1000 ஆண்களுக்கு, 939  பெண்கள் வீதம் உள்ளனர். மொத்த மக்கள் தொகையில் இந்துக்கள் 96.05% ஆகவும்; இசுலாமியர்கள்  0.38%   ஆகவும்; சீக்கியர்கள் 0.02% ஆகவும்;  பௌத்தர்கள் 0.01% ஆகவும்; சமணர்கள் 0.01%ஆகவும், கிறித்தவர்கள்  3.25% ஆகவும்; சமயம் குறிப்பிடாதவர்கள்   0.28%ஆகவும் உள்ளனர். 

## சுற்றுலாத் தலம்
இந்தியப் பண்பாட்டுச் சுற்றுலாத் தலமாக கொனர்க் சூரியக் கோயில் விளங்குகிறது.  அந்தி சாயும் வேளையில் கொனார்க் சூரியக் கோயிலில்  ஒலி-ஒளி காட்சி காட்டப்படுகிறது.

## மேற்கோள்கள்

## வெளி இணைப்புகள்

* Konark, World Heritage Site, UNESCO
* Konark (Official Site), Tourism Department, Government of Odisha
* 

பகுப்பு:ஒரிசா மாநிலத்திலுள்ள ஊர்களும் நகரங்களும்
பகுப்பு:புரி மாவட்டம்
பட்டி (இமாச்சலப் பிரதேசம்)

**பட்டி** (Baddi) என்பது இமாச்சலப் பிரதேசத்தில், சிவாலிக் குன்றுகளுக்கிடையில், சோலன் மாவட்டத்தில் உள்ள ஒரு தொழில் நகரம் ஆகும். இந்த நகரத்தில் ஏராளமான மருந்து குழுமங்கள் உள்ளன.

பட்டி இமாச்சலப் பிரதேசம் மற்றும் அரியானா மாநில எல்லைகளில் அமைந்துள்ளது.  சண்டிகரிலிருந்து 35 கிலோ மீட்டரும் கல்கா என்ற ஊரிலிருந்து 18 கிலோமீட்டரும் பட்டி உள்ளது.   சிப்லா, அஜந்தா பார்மா, காடியா பார்மா,  ரான்பாக்சி, ஆபட் பார்மசூட்டிக்கல்ஸ் போன்ற பல மருந்து குழுமங்களின் தொழிற்சாலைகளும் அவற்றின் நிருவாக அலுவலகங்களும் உள்ளன. மருந்து குழுமங்கள் மட்டுமல்லாமல் நெசவுத் தொழிற்சாலைகளும் உள்ளன. 
தைவான், கொரியா, சீனா, லத்தின் அமெரிக்கா நாடுகள், பிலிப்பீன்சு போன்ற நாடுகளுக்குப் பெரிய அளவில் மருந்துகள் ஏற்றுமதி செய்யப்படுகின்றன. 

சிவாலிக் குன்றுகளில் 40 ஏக்கரா பரப்பளவில் பட்டி பல்கலைக்கழகம் உள்ளது. 

## மேற்கோள்

பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
2-சயனோ அசிட்டமைடு

**2-சயனோ அசிட்டமைடு** *(2-Cyanoacetamide)* என்பது C3H4N2O  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். இச்சேர்மம் நைட்ரைல் வேதி வினைக்குழுவைக் கொண்டிருக்கும் ஒர் அசிட்டிக் அமைடு சேர்மமாகும்.

## பயன்கள்

உடனொளிர்வு நிறமாலையியல் முறைகளில் சயனோ அசிட்டமைடு பயன்படுத்தப்படுகிறது. எபாசுடின், செட்ரிசின் டை ஐதரோகுளோரைடு மற்றும் பெக்சோபெனாடின் போன்ற எச் 1 இசுடமின் இசுடமின் எச்1 ஏற்பியின் நடவடிக்கைகளை சயனோ அசிட்டமைடு உறுதிபடுத்துகிறது.

## தயாரிப்பு

கோல்ப் நைட்ரைல் தொகுப்புவினை வழியாக பிசர் எசுத்தராக்கல் மற்றும் எசுத்தரமைனோபகுப்பு வினை மூலமாக குளோரோ அசிட்டிக் அமிலத்திலிருந்து 2-சயனோஅசிட்டமைடு தயாரிக்கப்படுகிறது.. 

## மேற்கோள்கள்

பகுப்பு:அசிட்டமைடுகள்
பகுப்பு:நைட்ரைல்கள்
கடல்வாழ் புழு

வலது|thumb|150x150px|எடுத்துக்காட்டாக 4000 மீட்டர் ஆழத்தில் வாழக்கூடிய பர்போர்லாசியா கோருகேட்டஷ் என்ற கடல் வாழ் உயிரினம்.
**பெருங்கடல் புழு** (*marine worm*) என்பது பெருங்கடலின்  சுற்றுச்சூழலில் வாழும் புழுக்களைக் குறிக்கும். பெருங்கடல் புழு  தட்டைப் புழு, உருளைப்புழு, வளையப் புழு உட்படப் பல்வேறுபட்ட தொகுதியில் காணப்படுகிறது. கடல் உயிரிகளில் சிலவற்றை கடல் புழுக்கள் என அழைக்கின்றோம்.                            

பெரும்பாலான புழுக்கள் சிறப்பு வாய்ந்த உணர்நீட்சிகளைக் கொண்டுள்ளன. இவை ஆக்சிசன் மற்றும் கார்பனீராக்சைடு வளிமப் பரிமாற்றத்திலும், இனப்பெருக்கத்திலும் ஈடுபடுகின்றன.

சிலவகையான பெருங்கடல் புழுக்கள் குழல் புழுக்களாகும். சில இராட்சத குழாய் புழுக்கள் நீரின அடிப்பகுதியில் உள்ள எரிமலைப் பகுதியின் அருகே வாழ்கிறது.  தனது உடல்வெப்பநிலையை 90'செ (அல்லது 194'பாரன்கீட்) என்ற அளவில் நிலையாக வைத்துள்ளது.

சில வகையான புழுக்கள் அகழியில் வாழ்கின்றன. இந்த புழுக்கள் முதலில் பசிபிக் பெருங்கடலின் கேலபேகசி தீவுகளில் கண்டுபிடிக்கப்பட்டன.

## மேற்கோள்கள்

பகுப்பு:கடல்வாழ் விலங்குகள்
ஈ. பாலகுருசாமி

**ஈ. பாலகுருசாமி** என்பவர் கல்வியாளர், பொறியாளர் மற்றும் நூலாசிரியர் ஆவார்.  இவர் அண்ணா பல்கலைக்கழகத் துணை வேந்தராக இருந்தவர். தமிழ் நாடு மாநில திட்டக்குழு உறுப்பினரும் ஆவார். யூனியன் பப்ளிக் சர்வீசு குழுவில் உறுப்பினராகவும் இருந்தார். கணினி நிரலாக்க நூல்கள் நிரம்ப எழுதியுள்ளார். தகவல் மற்றும் கணினி தொடர்பான நூல்கள் 35 க்கும் மேல் எழுதியுள்ளார்.

## பெற்ற கல்வி
மின்பொறியியலில் முதுஅறிவியல் பட்டமும், சிஸ்டம்ஸ் பொறியியலில் ஆய்வுப்பட்டமும் ரூர்க்கி பல்கலைக்கழகத்தில் பெற்றார். ஐக்கிய ராஜ்ஜியத்தில் கல்வியியலில் டிப்ளமா பட்டம் பெற்றவர்.

## வகித்த பிற பதவிகள்
* கோயம்புத்தூர் ஈ பி ஜி அறக்கட்டளையின் தலைவராகவும், கோயம்புத்தூர் அறிவியல் மன்றத்தின் தலைவராகவும் இருக்கிறார்.
* மின்னணுவியல் மற்றும் தொலைத் தொடர்பு நிறுவனத்திலும் இந்தியப் பொறியாளர்கள் நிறுவனத்திலும் தகை சால் உறுப்பினராக இருந்தார்.
* பெல், நிட், போபால் தொழில்நுட்ப ஆசிரியர்கள் பயிற்சி நிலையம், ஐதராபாத் பொதுத் துறை நிறுவனம் ஆகியவற்றில் ஆலோசகராக இருக்கிறார். 
 
இங்கிலாந்து, அமெரிக்கா, ஐரோப்பா, சிங்கப்பூர், சீனா, தாய்லாந்து, மெக்சிகோ, அரபு நாடுகள் போன்ற நாடுகளுக்குப் பயணம் செய்துள்ளார். 

## சான்றாவணம்

பகுப்பு:கல்வியாளர்கள்
பகுப்பு:வாழும் மக்கள்
பகுப்பு:அண்ணா பல்கலைக்கழக துணைவேந்தர்கள்
அகேரோடொமேட்டியா

**அக்காரோடொமாட்டியா** (*Acarodomatia*, ஒருமை: *Acarodomatium*, இலத்தீன்: *Acari* - கரையான், வாழிடம்) கொத்தான தூவி போன்ற அல்லது நாளமில்லா சுரப்பியற்ற தூவி போன்ற ஒரு அமைப்பாகும். கொன்றுண்ணிகளாலும் பூஞ்சைகளாலும் தாக்கப்படும் போது தாவர சிற்றினங்களின் இலைநரம்பின் மையகுழிப்பகுதியில் இது ஒரு அமைப்பாக உருவாகிறது..

## மேற்கோள்கள்

பகுப்பு:தாவர அமைப்பியல்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
காபூல் தாக்குதல், மே 2017

ஆப்கானிஸ்தான் தலைநகர் காபூல் நகரின் ஜன்பாக் சதுக்கத்தில் உள்ள ஜெர்மனி தூதரகம் அருகே 31 மே 2017 அன்று வாகன வெடிகுண்டு மூலம் குண்டுவெடிப்பு நடந்தது. உள்ளூர் நேரப்படி காலை 8:25 மணியளவில் நடத்தப்பட்ட இக்குண்டுவெடிப்பில் 90 பேர் மரணமடைந்தனர், 463 பேர் காயமடைந்தனர். இவர்களில் பெரும்பாலோனர் பொதுமக்கள் ஆவார்.

## பின்புலம்
ஏப்ரல் மாதம் தலிபான் அமைப்பினர் எங்கள் தாக்குதலின் முக்கிய இலக்கு வெளிநாட்டு படையினர் எனத் தெரிவித்திருந்தனர். அமெரிக்க அரசு கூடுதல் படைகளை ஆப்கானிஸ்தானுக்கு அனுப்பி நிலைத்தன்மையைக் கொண்டுவர உத்தேசித்துள்ளது. ஆனால் தலிபான் அமைப்பினர், இத்தாக்குதலில் தங்களுக்குத் தொடர்பில்லையெனெ மறுத்துள்ளனர்.

## தாக்குதல்
இத்தாக்குதல் நடத்தப்பட்டதில் ஜெர்மனியத் தூதரகம் பாதிக்கப்பட்டது. ஜப்பான் நாட்டுத் தூதரகத்தின் இரு ஊழியர்கள் காயமடைந்தனர். இத்தாக்குதலுக்கு இதுவரை எந்தத் தீவிரவாத அமைப்பும் பொறுப்பேற்கவில்லை.

## எதிர்வினைகள்
* : இது ஒரு கோழைத்தனமான தாக்குதல் என ஆப்கானிஸ்தான் பிரதமர் தெரிவித்தார்.
*: இந்தியாவின் பிரதமர் நரேந்திர மோதி, இந்தியா ஆப்கானிஸ்தானுக்கு உறுதுணையாக இருக்கும் எனத் தெரிவிதுள்ளார்.வெளியுறவுத்துறை அமைச்சர் சுஸ்மா ஸ்வராஜ் இந்தியத் தூதரக ஊழியர்களின் பாதுகாப்பினை உறுதிப்படுத்தினார்.
*: பாக்கிஸ்தானிய வெளியுறவு அமைச்சு இத்தாக்குதலை கண்டித்ததோடு, பாதிக்கப்பட்டோருக்கு இரங்கல்களையும் தெரிவித்தது.
* : தீவிரவாதத்திற்கு எல்லை இல்லை என ஜெர்மனி தெரிவித்தது. மேலும் அகதி உரிமை கிடைக்கப்பெறாத ஆப்கானிஸ்தான் மக்களை ஜெர்மனியிலிருந்து திருப்பிக் கொண்டுவரும் விமானத்தை தற்காலிகமாக ரத்து செய்தது.
*: புனித ரமலான் மாதத்தில் நடத்தப்பட்ட கோழைத்தனமான தாக்குதல் இது என கனடா தெரிவித்துள்ளது.

## மேற்கோள்கள்

பகுப்பு:2017 நிகழ்வுகள்
பகுப்பு:தீவிரவாத நிகழ்வுகள்
ஆர்மோமெகாதி

**ஆர்மொமெகாதி** (*Harmomegathy*) என்பது தாவரங்களில் மகரந்தத்துகள்களில் நடைபெறும் ஒருசெயல். சுற்றுச் சூழல் வறண்டு காணப்படும் போது மகரந்தத்துகள்கள் சிறுதுளைகளை மூடி நீரிழப்பை தடை செய்கிறது. இந்நிகழ்வு ஈரப்பதமான சூழ்நிலை வரும்வரை மகரந்தத்துகள்களை நீரிழப்பில் இருந்து பாதுகாக்கிறது.

## சான்றுகள்
* 

பகுப்பு:மகரந்தத்தூளியல்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:தாவரவியல் பெயருடையக் கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
காலவரிசை ஒத்திசைவு

**காலவரிசை ஒத்திசைவு** (*Chronological synchronism*) என்பது இரண்டு காலவரிசைகளை இணைக்கும் நிகழ்வு ஆகும். உதாரணமாக, எகிப்தியலில் எகிப்திய காலவரிசையை  மற்ற காலவரிசைகளோடு இணைக்கப் பயன்படுத்தப்பட்டுள்ளது. காலவரிசை ஒத்திசைவுகளின் முக்கிய வகைகள், பிற வரலாற்றுக் காலவரிசைகளோடு இசைவுபடுத்துவதும் சாியான புள்ளிவிவர அடிப்படையில் அமைந்த வானியல் நிகழ்வுககளோடு இசைவுபடுத்துவதுமாகும். பிற காலவரிசைகளோடு இணைப்பதற்கு, நிலப்பகுதிகளுக்கிடையே நிகழ்ந்த தொடர்புகளின் பதிவுவுகள் தேவைப்படும். எடுத்துக்காட்டாக, கிமு 15 ஆம் நூற்றாண்டில் அமர்னா காலகட்டத்தில், அத்தகைய இணைப்புகள் நடந்துள்ளன. மூன்றாம் அமென்கோதேப், அக்கெனதென், பண்டைய அண்மைக் கிழக்கு அரசர்கள் ஆகியோருக்கிடையே இருந்த அதிகாரபூர்வமான தொடர்புகளால் எகிப்திய காலவரிசையை, அண்மைக் கிழக்கு காலவரிசைகளோடு இணைக்க முடிந்தது.

வானியல் ஒத்திசைவுகளுக்கு வரலாற்று ஏட்டில் இடம்பெற்றுள்ள வானியல் நிகழ்வுகளின்  துல்லியமான பதிவுகள் தேவை. சதி சுழற்சியை நன்கு ஆய்வு செய்த ரிச்சர்டு அந்தோணி பார்க்கர், அதனைக் கொண்டு, எகிப்தின் 12 ஆவது பேரரரின் காலக்கோடுகளைத் துல்லியமாகக் கணிக்கலாம் என்று கூறினார். ஆனால் அண்மைய ஆய்வுகள் சதிக் சுழற்சியை நம்பகத்தக்கதாக ஏற்காததால், வல்லுநர்கள் அதனை ஆதாரமாகக் கொள்வதைக் கைவிட்டுவிட்டனர்.

## மேற்கோள்கள்


பகுப்பு:காலக்கோடுகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
குளோரோமெத்தில் குளோரோபார்மேட்டு

**குளோரோமெத்தில் குளோரோபார்மேட்டு** *(Chloromethyl chloroformate)* என்பது CClO2CH2Cl என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். முதலாம் உலகப் போர் காலத்தில் இரசாயணப் போர்முறைக்காக இவ்வேதிச் சேர்மம் தயாரிக்கப்பட்டது. தற்காலிக பார்வை இழப்பை ஏற்படுத்தும் நோக்கத்தில், கண்ணிர் புகை உண்டாக்கும் முகவராக இது உருவாக்கப்பட்டது. வெண்மை நிறத்துடன் நீர்மமாகக் காணப்படும் இச்சேர்மம் கண்களில் ஊடுருவி எரிச்சலுட்டும் நெடியைக் கொண்டதாக உள்ளது. இச்சேர்மத்தின் கொதிநிலை 107-108 பாகை செல்சியசு வெப்[பநிலை ஆகும் .

குளோரோமெத்தில் குளோரோபார்மேட்டைப் பயன்படுத்தி தொழிற்சாலைகளில் பிற வேதியியல் பொருட்கள் தயாரிக்கப்படுகின்றன.
  
## மேற்கோள்கள்

பகுப்பு:குளோரோபார்மேட்டுகள்
பகுப்பு:கண்ணீர் வரவழைக்கும் முகவர்கள்
பகுப்பு:குளோரோமெத்தில் சேர்மங்கள்
சோடியம் மூவெத்தில்போரோ ஐதரைடு

**சோடியம் மூவெத்தில்போரோ ஐதரைடு** *(Sodium triethylborohydride)* என்பது NaBH(C2H5)3. என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இக்கரிம போரான் சேர்மம் நிறமற்றதாகவும், காற்றில் தீப்பற்றும் திண்மமாகவும் காணப்படுகிறது. இலித்தியம் மூவெத்தில்போரோ ஐதரைடு (LiBH(C2H5)3) போல டெட்ரா ஐதரோ பியூரான் கரைசல் என்ற பெயரில் விற்கப்படாமல், சோடியம் மூவெத்தில்போரோ ஐதரைடு தொலுயீன் கரைசலில் வைக்கப்பட்டு வர்த்தக ரீதியாக விற்கப்படுகிறது. பொதுவாக உலோக ஆலைடுகளை ஐதரைடுகளாக மாற்றும் செயல்முறையில், ஒருபடித்தான வினையூக்க வினையை குறைத்துச் செயலூக்கம் நிகழ்த்த இதைப் பயன்படுத்துகின்றனர். சூடான சோடியம் ஐதரைடின் தொலுயீன் நீர்மக்குழம்புடன் மூவெத்தில்போரேன் சேர்த்து சூடாக்குவதால் சோடியம் மூவெத்தில்போரோ ஐதரைடு உருவாகிறது . டிரைமெத்தில்போரோ ஐதரைடு படிவரிசையில், கட்டமைப்பு அடிப்படையில் டிரையெத்தில்போரோ ஐதரைடுடன் ஒத்திருப்பதாக நம்பப்படும் இச்சேர்மம் தொலுயீன் கரைசலில் நான்குபகுதி கட்டமைப்பை ஏற்றுள்ளது .

## மேற்கோள்கள்

.

பகுப்பு:சோடியம் சேர்மங்கள்
பகுப்பு:போரோஐதரைடுகள்
பகுப்பு:கரிமபோரான் சேர்மங்கள்
பகுப்பு:ஒடுக்கிகள்
பகுப்பு:கரிமபோரேன்கள்
கடல்பாசி வளர்த்தல்

**கடல்பாசி வளர்த்தல்** *(Seaweed farming)* என்பது கடல்நீரின் ஆல்காக்களை வளர்த்து அறுவடை செய்யும் நடைமுறையைக் குறிக்கும். கடல்பாசிகள் யாவும் பூக்கும் திறனற்றவையாகும். உண்மையான வேர்த்தண்டும் இலைகளும் இவற்றுக்குக் கிடையாது. எளிய வடிவத்தில், இவை பாறைகள், இறந்த பவழப்பாறைகள், கற்கள், கூழாங்கற்கள், கடினமான ஆதாரத்தளங்கள் மற்றும் பிற தாவரங்களின் மீது காணப்படுகின்றன. மிகவளர்ந்த நிலையில் இவை ஆல்காக்களின் வாழ்க்கைச் சுழற்சியை கட்டுப்படுத்துகின்றன. நீண்ட காலமாக சீனா, கொரியா சப்பான் போன்ற நாடுகளில் கடல்பாசியானது முக்கிய உணவுப் பொருளாக இருந்து வருகிறது. கெலிடியம், டெரோகிளாடியா, போர்ஃபைரா, லாமினேரியா போன்ற பாசியினங்கள் வியாபார முக்கியத்துவம் வாய்ந்த சில இனங்களாகும். பொருளாதார நிலைமைகளை மேம்படுத்தவும், மீன்பிடி அழுத்தம் மற்றும் சுரண்டப்படும் மீன்வளத்தைக் குறைக்கவும் கடல்பாசி வளர்த்தல் ஒரு மாற்றாக கருதப்படுகிறது. உலகம் முழுவதும் கடல்பாசி ஓர் உணவு ஆதாரமாக சாகுபடி செய்யப்படுகிறது. அகரகர் மற்றும் காராகீனன் பாசிப்பொருட்கள் ஓர் ஏற்றுமதிப் பொருளாகக் கருதப்பட்டு சாகுபடி செய்யப்பட்டு அறுவடை செய்யப்படுகின்றன . 

## வரலாறு

டோக்கியோ விரிகுடாவில்  1670 ஆம் ஆண்டளவில் சப்பானில் கடற்பாசி சாகுபடி தொடங்கியது.  ஒவ்வொரு வருடமும் இலையுதிர்காலத்தில், விதைச்செடிகள் கிடைக்கின்ற கடற்பகுதியில் விவசாயிகள் மூங்கில் கிளைகளை வைப்பார்கள்.  ஒரு சில வாரங்களுக்குப் பின்னர் இந்த கிளைகள் நதிக் கரையோரத்திற்கு மாற்றப்படும். ஆற்றின் ஊட்டச்சத்துக்கள் மூலம் கடற்பாசி வளரும் . 

1940 களில் சப்பானியர்கள் இரண்டு மூங்கில்களில் இணைக்கப்பட்ட செயற்கை கயிற்று வலைகளில் கடல்பாசி சாகுபடி முறையை அரிமுகப்படுத்தி மேம்படுத்தினர். இதனால் விளைச்சல் இருமடங்காக இரட்டித்தது.  இதே  முறையின் ஒரு மலிவான மாறுபாடாக நீள் கயிற்றில் பாசி வளர்க்கும் முறை தோன்றியது. இதை  இபி முறை என்று அழைக்கிறார்கள்.  இம்முறையில் மூங்கில்களுக்கு இடையில்  எளிய கயிறுகள் கட்டி கடல்பாசிகள் வளர்க்கப்பட்டன. 

1970 களின் முற்பகுதியில் கடற்பாசி மற்றும் கடற்பாசி தயாரிப்புகளுக்கு அங்கீகாரம் பெற்ற ஒரு தேவை இருந்தது. சாகுபடியையும், விநியோகத்தையும் அதிகரிப்பது தயாரிப்புகளை அதிகரிக்க சிறந்த வழிமுறையாக கருதப்பட்டது. 
## மேற்கோள்கள்

பகுப்பு:கடல் உணவுகள்
பகுப்பு:பாசிகள்
மெய் வளிமம்

**மெய் வளிமம்** (real gas) என்பது கருத்தியல் நிலையிலிருந்து விலகிச் செல்லும் வளிமம் ஆகும். இவ்விலகீட்டுக்குக் குறிப்பாக இரண்டு காரணிகள் உள்ளன. 1) அழுத்தம் அதிகரிக்க அதிகரிக்க, வளிமத்தின் கன அளவு குறைந்து கொண்டே சென்று ஒரு கட்டத்தில் சுழியத்தை எட்டும் என்கிறது கருத்தியல் விதி. ஆனால், வளிம மூலக்கூறுகளின் இருப்பாலும், ஒரு கட்டத்துக்கு மேல் அமுக்க இயலாது என்பதாலும், இக்கன அளவு மிகவும் சிறியதானாலும், அது எப்போதும் சுழியமாகாது. 2) உயர் வெப்பநிலைகளில் மூலக்கூற்று இடைவிசை அதிகம் இராது என்றாலும், குறைந்த வெப்பநிலைகளில் இவ்விசை நிச்சயமாக இருக்கும்.

மெய் வளிமங்களை நன்கு புரிந்துகொள்ள, பின்வரும் கருத்துகளை அறிந்திருக்க வேண்டும்.
*அமுங்குமைத் தாக்கங்கள்;
*மாறும் தன்வெப்பக் கொண்மை;
*வான் டெர் வால்ஸ் விசை;
*சமநிலையல்லா வெப்ப இயக்கவியல் தன்மைகள்;

பெரும்பாலான பயன்பாடுகளுக்கு, கருத்தியலில் இருந்து இவ்வேறுபாடு தேவையற்ற ஒன்று என்று பொருட்படுத்தாமல் இருந்துவிடலாம். கருத்தியல் வளிமம் என்பதே போதுமானது. ஆனால், வளிமங்களின் உறைநிலை அருகிலோ, உயர் அழுத்தங்களிலோ, மாறுநிலைப் புள்ளிகளுக்கு அருகிலோ, ஜூல்-தாம்சன் விளைவு போன்றவற்றை விவரிக்கவோ,  மெய் வளிமத்தைப் பயன்படுத்த வேண்டியிருக்கும். கருத்தியல் நிலையிலிருந்து விலகீட்டை அமுங்குமைக் காரணி Z கொண்டு குறிக்கலாம்.

## சமன்பாடுகள்

## வெப்ப இயக்கவியல் விரிவு வேலை
மெய் வளிமங்களின் விரிவு வேலை கருத்தியல் வளிமங்களினதை விட வேறுபட்டிருக்கும். அவ்வேறுபாட்டின் அளவு:
:  \int \left(V - \frac{RT}{P}\right) dP .

## இவற்றையும் பார்க்க
*அமுங்குமை 
*நிலைச் சமன்பாடு
*வளிம விதிகள்
*கருத்தியல் வளிம விதி: பாயில் விதி and கே-லூசாக் விதி

## மேற்கோள்கள்

*Dilip Kondepudi, Ilya Prigogine, *Modern Thermodynamics*, John Wiley & Sons, 1998, 
*Hsieh, Jui Sheng, *Engineering Thermodynamics*, Prentice-Hall Inc., Englewood Cliffs, New Jersey 07632, 1993. 
*Stanley M. Walas, *Phase Equilibria in Chemical Engineering*, Butterworth Publishers, 1985. 
*M. Aznar, and A. Silva Telles, *A Data Bank of Parameters for the Attractive Coefficient of the Peng–Robinson Equation of State*, Braz. J. Chem. Eng. vol. 14 no. 1 São Paulo Mar. 1997, ISSN 0104-6632
*''An introduction to thermodynamics'' by Y. V. C. Rao
*The corresponding-states principle and its practice: thermodynamic, transport and surface properties of fluids by Hong Wei Xiang

## வெளி இணைப்புகள்
*http://www.ccl.net/cca/documents/dyoung/topics-orig/eq_state.html

பகுப்பு:வளிமங்கள்
வெண்கல ஓநாய் விருது

**வெண்கல ஓநாய் விருது** (*Bronze Wolf Award*) என்பது உலக சாரணர் இயக்கத்திற்கு உயரிய பங்களிப்பு வழங்கும் ஒருவருக்கு உலக சாரணர் குழு வழங்கும் ஓர் உயரிய விருதாகும். இது உலகின் தன்னார்வமிக்க சாரண தலைவருக்கு வழங்கப்படும் மிக உயர்ந்த கௌரவமான விருதாகும். உலகெங்குமுள்ள கோடிக்கணக்கான சாரணர்களில் 400 க்கும் குறைவான நபர்களுக்கு மட்டுமே இவ்விருது வழங்கப்பட்டுள்ளது. உலக சாரணர் குழு 1935ஆம் ஆண்டு ஆகத்து 2 ஆம் நாள் இவ்விருதை வழங்கத் தொடங்கியது.

## தகுதிகள்
அசாதாரண சேவை செய்த, குறிப்பிடத்தக்கப் பணியை சாரண இயக்கத்திற்கு ஆற்றிய சாரண தலைவருக்கு இவ்விருது வழங்கப்படுகிறது. தன்னார்வ சேவை, அர்ப்பணிப்பு, வெற்றிகரமான வழிகாட்டுதல் ஆகியவற்றை சாரண இயக்கத்திற்கு வழங்கிய நபரே தகுதி உடையவர் ஆவார். 

1935-1955 காலப்பகுதியில் 12 பேருக்கு இவ்விருது வழங்கப்பட்டது. 1955-2015 ஆண்டுகளுக்கிடையில் 346 நபர்களுக்கும் 2016ல் 7 நபர்களுக்கும் இவ்விருது வழங்கப்பட்டது. இந்தோனேசியா துணை அதிபர் கெமங்கேகுவானோ, சுவீடனின் கார்ல் கெசுடாப், தாய்லாந்து மன்னர் பூமிபால் அதுல்யாதெச், பிலிப்பீன்சு அதிபர் பிடெல் ராமோசு ஆகியோர் வெண்கல ஓநாய் விருது பெற்ற முக்கிய நபர்கள் ஆவர்.

## விளக்கம்
வெண்கல ஓநாய் விருது அடர் பச்சை நிற நாடாவை விளிம்பாகக் கொண்டு இரண்டு குறுகிய மஞ்சள் நிற கோடுகள் கீழிறங்குமாறு சாரணச் சின்னத்துடன் அமைந்துள்ளது.

## மேற்கோள்கள்

பகுப்பு:சாரண விருதுகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
குரோமோடிரோபிக் அமிலம்

**குரோமோடிரோபிக் அமிலம்** (*Chromotropic acid*) என்பது (HO)2C10H4(SO3H)2. என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். ஊடுருவும் களைக்கொல்லி 2,4-டைகுளோரோபீனாக்சியசிட்டிக் அமிலத்தின்     அளவை உறுதி செய்யும் முகவராகப் பயன்படுத்தப்படுகிறது. 75% கந்தக அமிலத்திலுள்ள குரோமோடிரோபிக் அமிலம் பார்மால்டிகைடுடன் வினைபுரிகிறது   இவ்வினையில் 580 நானோமீட்டர் அலைநீள சிவப்பு நிறம் உருவாக குரோமோடிரோபிக் அமிலம் உதவுகிறது. இந்நிறமாற்றம் குறிப்பாக ஆல்டிகைடுகளில் மட்டும் நிகழ்கிறது. மற்ற கரிம இனங்களான கீட்டோன்கள், கார்பாக்சிலிக் அமிலங்களில் இந்நிறமாற்றம் நிகழ்வதில்லை.  

பார்மால்டிகைடின் இருப்பை கண்டறிந்து உறுதி செய்ய குரோமோடிரோபிக் அமிலம் உதவுகிறது .

## மேற்கோள்கள்

பகுப்பு:ஐதராக்சி அரீன்கள்
பகுப்பு:நாப்தலீன்சல்போனிக் அமிலங்கள்
பகுப்பு:1-நாப்தால்கள்
பிராக்மோசிசு

**பிராக்மோசிசு** (*Phragmosis*) என்பது உயிரினங்கள் பிற வேட்டையாடிகளிடமிருந்து தன்னைப் பாதுகாத்துக் கொள்வதற்காக தன்னுடலையேப் பயன்படுத்தி அதன் வளைக்குள் தன்னைத் தற்காத்துக் கொள்ளும் எந்தவொரு முறையுமாகும்.. எடுத்துக்காட்டாக கருப்புச் சுருக்கங்களை உடைய எட்டுக்கால் பூச்சி தன்னைப் பாதுகாத்துக் கொள்வதற்காக அடிவயிற்றுப் பகுதியில் கருப்பு வளையங்களைக் கொண்டுள்ளது. இந்த பகுதி மிகவும் கடினமானதாகும். அதுபோலவே, ஓடுடைய சைக்கிளோகோசுமியா இனம் ஒரு எறும்பு இனத்தைச் சார்ந்ததாகும். இதனுடைய பெரிய, தட்டுவடிவத் தலையைப் பயன்படுத்தி வளைக்குள் நுழைபவர்களைத் தடுத்து நிறுத்துகிறது. 

## பெயர் வரலாறு
பிராக்மோசிசு என்ற பெயரை, முதலில் டபிள்யூ.எம்.வீலர் (1927) என்பவர் பூச்சிகள் வெளிப்படுத்தும் தற்காப்பு நுட்பத்தை விவரிக்கும் போது பயன்படுத்தினார்.பல்வேறு பூச்சி இனங்களில் வெளிப்படுவதைப் போல, இதன் கூடுகளின் நுழைவாயில்களைத் தடுக்க அதற்கேற்றாற்ப்போல பூச்சிகளின் மாற்றியமைக்கப்பட்ட உடல் கட்டமைப்புகளின் நிலைப்பாட்டை வீலர் கவனித்தன் காரணமாக இப்பெயர் பயன்படுத்தப்பட்டுள்ளது. தற்போது பிராக்மோசிசு என்ற சொல் பூச்சிகளுக்கு மட்டுமல்லாமல், பிற விலங்கினங்களுக்கும் பயன்படுத்தப்படுகிறது.

## மேற்கோள்கள்

பகுப்பு:விலங்கின நடத்தையியல்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
நியூயார்க் கீழ்மாநிலம்

**நியூயார்க் கீழ் மாநிலம்** (*Downstate New York*) என்பது அமெரிக்காவின் நியூயார்க் மாநிலத்தின் ஒரு பகுதியைக் குறிக்கும். இம்மாநிலத்தின் மற்றைய பகுதி நியூயார்க் மேல் மாநிலம் எனப்படுகிறது. இருப்பினும் மேல்மாநிலத்தின் பணமதிப்பை விட குறைவான பணமதிப்பையே கீழ்மாநிலம் கொண்டுள்ளது. மேல் மாநிலம் போலவே கீழ்மாநிலமும் பல துணைப் பகுதிகளாக பிரிக்கப்பட்டுள்ளது: நியூயார்க் நகரம், லாங் தீவு.

கீழ்மாநிலம் மிகப் பெரிய மக்கள்தொகையைக் உள்ளது. மேல்மாநிலம் நியூயார்க் மாநிலத்தின் பரப்பளவில் பெரும்பகுதியைக் கொண்டிருந்தாலும்  குறைந்த அளவு மக்கள் தொகையை கொண்டுள்ளது. இந்த இரு பகுதிகளிலும் பண்பாடு, பொருளாதாரம், சமூக அமைப்புகள் ஆகியவற்றின் அடிப்படையில் பண்பாட்டியலாகவும், சமூகவியலாகவும் வேறுபடுகின்றன. கீழ்மாநிலம் பண்பாட்டியலாகவும், நிதியியலாகவும்] வளர்ந்துள்ளதாகக் கூறப்படுகிறது.

## வரையறைகள்
நியூயார்க் மாநில போக்குவரத்து வாரியம் டச்செசு, ஆரஞ்சு கவுண்டிகள், கிழக்கு, தெற்குப் பகுதிகள் உள்ளிட்ட பகுதியை "கீழ்மாநிலம்" என்று வரையறுக்கிறது.

பெரும்பாலான பிற பகுதிகளைப் போலவே, வடபகுதி, தென்பகுதி நியூயார்க் இடையே வறையறைக்கப்பட்ட அல்லது நிரந்தர எல்லை இல்லை. நியூயார்க்கின் வடபகுதி, தென்பகுதி  இடையில் எல்லைகளை விலக்கிகொள்ள  மாநிலங்களுக்கு இடையிலான  84 பகுதியை அடிக்கடி பயன்படுத்துகின்றனர், இருப்பினும், மக்களைப் பொறுத்தவரையில், பொதுவாக கீழேயுள்ள எல்லைகள் வறையறுக்கப்பட்ட எல்லையை காட்டிலும் வடக்கே இருக்க வேண்டும் எனவும், அதற்கு  நேர்மாறாகவும் கருதுகின்றனர். நகர்ப்புற விரிவாக்கம் கிராமப்புறச் சமூகங்களை புறநகர்ப்பகுதிகளாக மாற்றுகிறது, .இதனால் பலர் தென்பகுதி பிராந்தியத்தின் பகுதியாக, ஆரஞ்ச் கவுன்டடி, டட்சஸ் கவுன்டின் பகுதி இருப்பதாக அருகிலுள்ள புட்னொன் கவுண்டியை கருதுகின்றனர். மேலும், 2010 ஆம் ஆண்டில், மெட்ரோ-வட ரயில் தண்டவாளம், லான்டீலா ரயில் ரோட்டை மூன்று தசாப்தங்களில் முதன்முறையாக அமெரிக்காவின் பரபரப்பான பயணிகள் வரிசையாக ரன்டிபீடியாவில் கடந்து சென்றது. இது தென் பகுதியில் ஏற்பட்ட பண்பாட்டு மாற்றத்தை குறிக்கிறது.

## அதிகாரப்பூர்வ பயன்பாடு
தென்கிழக்கு மாகாண பல்கலைக்கழகம் ("SUNY"), தென்கிழக்கு மருத்துவப் பள்ளியின் பெயரில், கிழக்கு பிளாட்ப்ஷ், புரூக்ளின் நகரில் அமைந்துள்ள தென்பகுதி மருத்துவ மையம் என்ற பெயரில் ஒரு அதிகாரப்பூர்வமாக அழைக்கப்படுதிறது.நியூ யார்க் மாநில போக்குவரத்து கழகம் இந்த வழக்கைப் பயன்படுத்துகிறது.

## மேற்கோள்கள்

பகுப்பு:நியூ யோர்க் மாநிலம்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மருதானியா இசுபைரேட்டா

**மருதானியா இசுபைரேட்டா** (*Murdannia spirata*) என்பது பொதுவாக **ஆசியப் பனித்துளி மலர்** (*Asiatic dewflower*)  என்று அழைக்கப்படுகிறது. இத்தாவரம் வெப்பமண்டலப் பகுதியில் வளர்கின்றது. இதன் தாயகம் சீனா, இந்தியா, தென்கிழக்காசியா, மற்றும் பசிபிக் கடல் பகுதி தீவுகள் ஆகும். இத்தாவரம் தற்பொழுது ஐக்கிய அமெரிக்காவின் புளோரிடாமாநிலத்தில் இயற்கையாக வளர்கிறது. இத்தாவரம் 1965ஆம் ஆண்டு இங்கிருந்து சேகரிக்கப்பட்டது. ஆசியாவில் ஈரமான பரந்த நிலப்பகுதி மற்றும் சிற்றோடைகளில் இத்தாவரம் காணப்படுகிறது. இத்தாவரம் புளோரிடா மாநிலத்தில் பனை சதுப்புநிலம் மற்றும் ஈரமான சதுப்பு நில புல் வெளிப்பகுதியில் சேகரிக்கப்பட்டுள்ளது.

*மருதானியா இசுபைரேட்டா* பல்லாண்டு வாழும் சிறு செடி வகையாகும். இதன் இலைகள் ஈட்டி வடிவ முனையுடன் கூடிய நீள்வட்ட வடிவம் கொண்டவை. இத்தாவரம் பற்றி வளரும் கொடியாகும். இதன் பூக்கள் வெளிர் நீல நிறமுடையது.

## மேற்கோள்கள்

பகுப்பு:சீனத் தாவரங்கள்
பகுப்பு:இந்தியத் தாவரங்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தாவரவியல் பெயருடையக் கட்டுரைகள்
பகுப்பு:தமிழ்நாட்டின் தாவரங்கள்
பாலியால்தியா காப்பியாய்டஸ்

thumb|''Polyalthia coffeoides'', Sri Lanka)
**பாலியால்தியா காப்பியாய்டஸ்** (தாவர வகைப்பாட்டியல்: *Polyalthia coffeoides*) என்ற தாவர சிற்றினம் அனோனேசியே குடும்பத்தை சார்ந்தது ஆகும்.  இவ்வகை தாவரங்கள் ஆசிய கண்டத்தில் உள்ள தென்னிந்தியாவிலும் இலங்கையிலும் பரவலாக காணப்படுகிறது.

*பாலியால்தியா* என்ற பெயர் சில இனங்களின் மருத்துவ குணங்களைக் குறிக்கும் 'பல சிகிச்சைகள்' என்று பொருள்படும் கிரேக்க சொற்களின் கலவையிலிருந்து பெறப்பட்டுள்ளது.

சிங்கள மொழியில் இத்தாவரத்தின் பெயர் ஒமாரா(ඕමාර) என்று அழைக்கப்படுகிறது.

## பயன்கள்
இத்தாவரத்தின் கனியானது நீண்ட வாலுடைய குரங்கு, பழம் உண்ணும் வெளவால்களுக்கு உணவாகப் பயன்படுகிறது. ஆண்டின் மே- ஜூன் மாதங்களில் இத்தாவரம் பூக்கும். 

## மேற்கோள்கள்

## வெளி இணைப்புகள்
* http://www.biotik.org/india/species/p/polycoff/polycoff_en.html
* http://indiabiodiversity.org/species/show/17335
* http://www.theplantlist.org/tpl/record/kew-2406952
* http://hub.hku.hk/handle/10722/40137
* http://www.researchgate.net/publication/227340167_Reproductive_biology_of_two_sympatric_species_of_Polyalthia_(Annonaceae)_in_Sri_Lanka._II._Breeding_systems_and_population_genetic_structure

பகுப்பு:இந்தியத் தாவரங்கள்
பகுப்பு:இலங்கைத் தாவரங்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தாவரவியல் பெயருடையக் கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
திக்காமல்லி

**திக்காமல்லி அல்லது கும்பை** (*Gardenia gummifera*) என்ற சிற்றினத்தாவரம் காப்பி குடும்ப வகையைச் சார்ந்தது ஆகும். இத்தாவரம் இந்தியாவில் அகணிய உயிரி ஆகும். அதாவது இந்தியாவில் குறிப்பிட்டபகுதியில் மட்டும் வளரும் தாவரமாக உள்ளது.

## மேற்கோள்கள்
* CAMP Workshops on Medicinal Plants, India 1998.  ''Gardenia gummifera''.   2006 IUCN Red List of Threatened Species.

பகுப்பு:இந்தியத் தாவரங்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பகுப்பு:தமிழ்நாட்டின் தாவரங்கள்
சாமுண்டீஸ்வரி கோயில்

**சாமுண்டி கோயில்** (Chamundeshwari Temple)  (ಶ್ರೀ ಚಾಮುಂಡೇಶ್ವರಿ ದೇವಸ್ಥಾನ) என்பது இந்தியாவின் கர்நாடகா மாநிலத்தில் மைசூர் நகரத்திலிருந்து 13 கிலோ மீட்டர் தொலைவில், சாமுண்டி மலையில் அமைந்துள்ள சாமுண்டி அம்மனுக்கு அர்ப்பணிக்கப்பட்ட ஓர் இந்துக் கோயிலாகும். சாமுண்டீஸ்வரி அம்மன், மைசூர் இராச்சியத்தின் காவல் தெய்வம் ஆகும்.

## மகாசக்தி பீடங்கள்

சக்தி பீடங்களில் ஒன்றாகக் கருதப்படும் சாமுண்டிக் கோயில், 18  மகாசக்தி பீடங்களில் ஒன்றாகும். 

## வரலாறு
சாமுண்டி மலையில் உள்ள நந்தி சிற்பம்|thumb
சாமுண்டிக் கோயில் பொ.ஊ. 12ஆம் நூற்றாண்டில் ஹோய்சாள மன்னர்களால் கட்டப்பட்டிருந்தாலும், கோயில் கோபுரம் விஜயநகர மன்னர்களால் பொ.ஊ. 17ஆம் நூற்றாண்டில் எழுப்பப்பட்டது. சாமுண்டி மலையில் 3000 அடி உயரத்தில் அமைந்த இக்கோயிலுக்குச் செல்ல, பொ.ஊ. 1659-இல் ஆயிரம் படிக்கட்டுகள் நிறுவப்பட்டது. சாமுண்டி மலையில் 800வது படிக்கட்டில் அமைந்துள்ள சிறு சிவன் கோயிலுக்கு எதிரில் 15 அடி உயரமும், 24 அடி நீளமும் கொண்ட கருங்கல் நந்தி சிலை உள்ளது. இச்சிற்பம் பொ.ஊ. 2-ம் நூற்றாண்டைச் சேர்ந்ததாகும்.

## படக்காட்சிகள்

File:Chamundeshwari Temple atop Chamundi Hills.jpg|thumb|சாமுண்டி மலையில் உள்ள சாமுண்டீஸ்வரி கோயில் 
File:Chamundi Temple.2016.jpg|முன்னோக்குப் பார்வை 
File:Entrance to Chamundeshwari Temple.jpg|முதன்மை நுழைவு வாயில்
File:Lakshmi narayana swamitemple.jpg|இலக்குமி நாராயணன் கோயில் 



## இதனையும் காண்க
*சாமுண்டி, சப்தகன்னியர்

## மேற்கோள்கள்


## வெளி இணைப்புகள்

*
* 
* Sree Chamundeeswari of Mysore 
* Mysore Temple dedicated to Sri Chamundeswari 
* Mysore Nature | Chamundi Hill Reserve Forest 
* Chamundi hill map 
* Official website 

பகுப்பு:கருநாடகத்தில் உள்ள அம்மன் கோயில்கள்
பகுப்பு:கர்நாடகாவில் உள்ள இந்துக் கோயில்கள் 
பகுப்பு:மைசூர் மாவட்டத்திலுள்ள இந்து கோயில்கள்
பகுப்பு:சக்தி பீடங்கள்
டவ் செயல்முறை

**டவ் செயல்முறை** (*Dow process*) உப்புநீரிலிருந்து புரோமினைப் பிரித்தெடுக்கும் மின்னாற்பகுப்பு முறையாகும். இது புரோமினை வணிக ரீதியாகத் தயாரிப்பதற்கு எர்பர்ட்டு என்றி டவ் என்பவரின் இரண்டாவது புரட்சிகரச் செயல்முறையாகும்.

1891 ஆம் ஆண்டில் இந்தச் செயல்முறைக்கான காப்புரிமை பெறப்பட்டது. அசல் கண்டுபிடிப்பில், புரோமைடு கலந்துள்ள உப்புநீரோடு வெளுக்கும் தூள் மற்றும் கந்தக அமிலம் கலந்து வினைபுரிந்து புரோமைடு புரோமினாக ஆக்சிசனேற்றம் செய்யப்படுகிறது. அவ்வாறு கிடைக்கும் புரோமின் அப்போதும் நீர்க்கரைசலாக இருக்கிறது. அதை ஒரு சாக்குப்பையின் மீது சொட்டு சொட்டாக விழவைத்து அதன் மீது காற்றை வீசி புரோமின் ஆவியாக்கப்படுகிறது. புரோமின் நிறைந்த வளிமம் இரும்புத் துகள்களோடு கலக்கப்பட்டு, புரோமினானது பெரிக் புரோமைடு கரைசலாக மாற்றப்படுகிறது. இன்னும் அதிகமாக இரும்புத் துகளுடன் வினைபுரிந்து பெரிக் புரோமைடு பெரசு புரோமைடாக மாற்றப்படுகிறது. தேவைப்படும்போது பெரசு புரோமைடு வெப்பத்தின் மூலம் சிதைக்கப்பட்டு புரோமினாக மாற்றப்படுகிறது.

புரோமின் வணிகத்திற்குள் டவ் நுழைவதற்கு முன் புரோமின் தயாரிப்புச் செயல்முறை மிகவும் சிக்கலானதாகவும் அதிகச் செலவு வைப்பதாகவும் இருந்தது. அதில், மரத்துகளை எரித்து உப்புநீர் சூடாக்கப்பட்டு, உப்புநீர்  ஆவியான பின் படிகமாகும் சோடியம் குளோரைடு அகற்றப்பட்டது. அதன் பின்னர், ஆக்சிசனேற்றி சேர்க்கப்பட்டுக் கரைசலில் புரோமின் கிடைத்தது. பின்னர் புரோமின் காய்ச்சி வடிக்கப்பட்டது.

டவ்வின் செயல்முறை, பீனாலின் தயாரிப்பில் குளோரோபென்சீன் நீர்பகுப்பாய் முறையாகவும் குறிப்பிடலாம். எலக்ரோபிலிக் அரோமைட்டிக் பதிலீட்டு வினை மூலம் பென்சீன் எளிதில் குளோரோபென்சீனாக மாற்றப்படும். இது நீர்த்த சோடியம் ஐதராக்சைடோடு 350&nbsp;°C வெப்பநிலை மற்றும்  300 பார் வளிமண்டல அழுத்தத்தில் வினை புரிந்து சோடியம் பினாக்சைடாக அமிலத்தோடு சேர்க்கப்படும் போது மாற்றப்படுகிறது. ஆலசன் குழுவின் (-NO2 போன்ற) ஆர்த்தோ மற்றும் / அல்லது பாரா நிலையில் உள்ள இலத்திரன் ஏற்கும் குழுக்களுக்கு முன்னிலையில் இவ்வினையின் வேகம் பன்மடங்காகிறது.

## மேற்கோள்கள்


பகுப்பு:வேதியியல் செயல்முறைகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தர்மசாலா கோயில்

**தர்மஸ்தல கோயில்** அல்லது **தர்மசாலா கோயில்** (Dharmasthala Temple) (கன்னடம்/துளு:ಶ್ರೀ ಕ್ಷೇತ್ರ ಧರ್ಮಸ್ಥಳ) (), 800 ஆண்டு பழமையான மஞ்சுநாதருக்கு அர்பணிக்கப்பட்ட சிவன் கோயிலாகும். இக்கோயில் கர்நாடகா மாநிலத்தின் தெற்கு கன்னட மாவட்டத்தில் உள்ள தர்மஸ்தலா எனும் ஊரில் அமைந்துள்ளது.

இக்கோயில் மூலவர்களாக மஞ்சுநாதரும், சமண சமயத்தின் எட்டாவது  தீர்த்தங்கரான சந்திரபிரபாவும், கோயில் காவல் தெய்வங்களாக குமாரசுவாமியும் மற்றும் கன்னியாகுமரி எனும் யட்சினியும்  உள்ளனர்.

தர்மஸ்தலா கோயிலின் நிர்வாகத்தை சமண சமய *வீரமன்னா பெர்கடே*  என்பவரின் வழிவந்த குடும்பத்தினர் மேற்பார்வையிடுகின்றனர்.  ஆனால் கோயில் பூசைகளை மத்வரின் துவைத மரபை பின்பற்றும் வைண அந்தணர்கள் கோயில் பூசைகள் செய்கின்றனர்.

## வரலாறு

800 ஆண்டுகளுக்கு முன்னர்  *குடுமா*  கிராமத்தில் (தற்கால தர்மஸ்தலா) வாழ்ந்த சமணரான  *வீரமன்னா பெர்கடே*  என்பவரின் கனவில் தோன்றிய தர்மதேவதை, இத்தலத்தில் மஞ்சுநாதர், சந்திரபிரபா, குமாரசுவாமி மற்றும் கன்னியாகுமரி தெய்வங்களின் விக்கிரகங்களை நிறுவி வழிபடச் சொன்னார். அதன் படியே வீரமன்னா பெர்கடேயும் நான்கு தெய்வங்களுக்கும் சன்னதிகள் எழுப்பி வழிபட்டார்.

## மேற்கோள்கள்

## வெளி இணைப்புகள்

* கோயில் இணையத்தளம்

பகுப்பு:இந்து யாத்திரைத் தலங்கள்
பகுப்பு:கர்நாடகாவில் உள்ள இந்துக் கோயில்கள்
பகுப்பு:சமணக் கோயில்கள்
பகுப்பு:தட்சிண கன்னட மாவட்டம்
வகுப்பறை மதிப்பீட்டு நுட்பங்கள்

**வகுப்பறை மதிப்பீட்டு நுட்பங்கள்** *(Classroom Assessment Techniques)* என்பது ஒரு பாடம் அல்லது பயிற்சியின் போது மாணவர்கள் எவ்வளவு நன்றாகப் புரிந்துகொள்கிறார்கள் என்பதை அறிய கல்வியாளர்கள் பயன்படுத்தும் உத்திகளைக் குறிக்கிறது. நுட்பங்கள் என்பது மாணவர்களின் தேவைகளின் அடிப்படையில் ஒரு பாடத்தில் மாற்றங்களைச் செய்ய ஆசிரியர்களை அனுமதிக்கும் ஒரு வகை வளரறி மதிப்பீடாகும் . இவ்வகையான மதிப்பீடுகள் தரப்படுத்தப்படாதவை, ஒருமனதாக, வகுப்பு நேரத்தில் நடத்தப்படுகின்றன.

## பின்னணி
வகுப்பறை மதிப்பீட்டு நுட்பங்களை இணைத்தல் என்பது பல ஆண்டுகளாக ஆசிரியர்கள் பயன்படுத்தி மற்றும் பயிற்சி செய்து வரும் ஒரு பழமையான கருத்தாகும். ஓர் ஆசிரியர் பயிற்சியில் கற்றுக்கொண்ட ஒரு நுட்பத்தையோ அல்லது சுயாதீன உத்திகளையோ பயன்படுத்தலாம். இவ்வாறான மதிப்பீட்டு முறைகளைப் பயன்படுத்தும் ஆசிரியர்கள் அந்த முறைகள் வெற்றிகரமானதாக உள்ளதா என்பதைத் தெரிந்துகொள்ள வேண்டும். மேலும், தங்களது மாணவர்களைப் புரிந்துகொள்வது என்பது ஆசிரியர்களின் உள்ளுணர்வு தொடர்பானது என்று பலர் கருதுகின்றனர். 1988இல் கே. பாட்ரிசியா கிராஸ் மற்றும் தாமஸ் ஏ. ஏஞ்சலோ ஆகியோர் வெளியிட்ட "வகுப்பறை மதிப்பீட்டு நுட்பங்கள்: ஆசிரியர்களுக்கான கையேடு" என்பதே இத்தகைய நுட்பங்களை ஆவணப்படுத்துவதற்கான முதல் முயற்சியாகும்.

## சான்றுகள்


பகுப்பு:கல்வியியல்
பகுப்பு:பள்ளிக் கலைச்சொல்லியல்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சந்திரபிரபா

**சந்திரபிரபா**, சமண சமயத்தின் எட்டாவது தீர்த்தங்கரர் ஆவார். சமண சமய சாத்திரங்களின் படி, இவர் அயோத்தியின் இச்வாகு குல  மன்னர் மகாசேனர் – இராணி சுலோச்சனா தேவிக்கும் பிறந்தவர். சந்திரபிரபா ஜார்க்கண்ட் மாநிலத்தின், கிரீடீஹ் மாவட்டத்தில் உள்ள சிகார்ஜி மலையில் முக்தி அடைந்தார்.

## சந்திரபிரபாவிற்கான கோயில்கள்
#தர்மசாலா கோயில், கர்நாடகா
#பிரபாச பட்டினம், குஜராத்
# தீஜரா சமணக் கோயில், அல்வார் மாவட்டம் (1956இல் சந்திரபிரபாவின் சிலை கிடைத்த இடம்)  
# சோனகிரி சமணக் கோயில், குவாலியர் 
# ஜெயினிமேடு சமணக் கோயில், கேரளா
# விஜயபுரி சமணக் கோயில், 
விஜயபுரி, ஈரோடு மாவட்டம், தமிழ்நாடு

சமண ஆன்மீக இலக்கியங்களில் தீர்த்தங்கரர் சந்திரபிரபா வெள்ளை நிறம், வளர் பிறை சின்னம், நாகாலிங்க மரம், விஜயன் எனும் யட்சன் மற்றும்  ஜுவாலமாலினி யட்சினியுடன் தொடர்புறுத்தி பார்க்கப்படுபவர். 

## படக்காட்சிகள்

### தீர்த்தங்கர் சந்திரபிரபாவின் சிலைகள்

Teerthanker Jina.jpg|பத்மாசனத்தில் சந்திரபிரபாவின் 15அடி, 3 இஞ்ச் உயரச் சிலை, தீஜ்ரா, அல்வார், இராஜஸ்தான் 
Mahavir-Jain-Fame-1000-Pillar-Temple-_Moodbidri.JPG|சாவீரா கம்பாடா பசடியில் உள்ள சிலை 
Chanda prabhu bhagwan in chandni chowk jain mandir.jpg|பகவான் சந்திரபிரபா
Chandraprabh.jpg|சோனகிரிஜியில் சந்திரபிரபா சிலை 
चंद्रप्रभ.jpg|சந்திரபிரபா சிலை, பட்னாகஞ்ச், ரெஹ்லி, மத்தியப் பிரதேசம் 


### முக்கிய கோயில்கள்

File:Chandranatha basadi.jpg|சந்திரபிரபா பகவான், தர்மசாலா கோயில்
File:1000-Pillar-Temple-Moodbidri-Left-Side-View.JPG|ஆயிரம் தூண் கொண்ட சந்திர நாதர் கோயில
File:N-RJ-87_Fort_including_Ancient_Temples_Jaisalmer_SolReyes20100917_332.JPG|ஜெய்சல்மேர் கோட்டையில் சந்திரபிரபா கோயில் 
File:Sonagiri Jain Temple, MP, India.jpg|சோனகிரி சமணத் தீர்த்தங்கரர் 
File:Sonagiri Jain temple.jpg| சோனகிரி சமணக் கோயில்
File:Tijara_Jain_Temple_-_Main.jpg|தீஜ்ரா சமணக் கோயில், அல்வார் 


## இதனையும் காண்க
* தீர்த்தங்கரர்
* தீர்த்தங்கரர்களின் வாகனங்கள்
* சமணப் புனிதத் தலங்கள்
* சமண அறிஞர்கள்
* சமணத் தமிழ் நூல்கள்

## அடிக்குறிப்புகள்

## மேற்கோள்கள்
*
*
*

*
பகுப்பு:சமணம்
பகுப்பு:தீர்த்தங்கரர்கள்
வெள்ளையாம்பட்டு சுந்தரம்

**வெள்ளையாம்பட்டு சுந்தரம்** விழுப்புரம் மாவட்டம் வெள்ளையாம்பட்டில் பிறந்தவர் ஆவார்.

## பன்முகம்
சிறந்த தமிழ் ஆர்வலர், எழுத்தாளர், பேச்சாளர், பதிப்பாளர் என்ற நிலைகளில் பன்முகத் தன்மை வாய்ந்தவர். தன்னுடைய தொடர்ந்த வாசிப்பின் காரணமாக தமிழில் புலமை பெற்று விளங்கியவர்.  இவருக்கு ஒரு மகனும் மகளும் உள்ளனர். 

## அறிஞர் தொடர்பு
க.அப்பாத்துரையார், வீ. முனிசாமி, தெ. பொ. மீனாட்சிசுந்தரம், அ. ச. ஞானசம்பந்தன், ம.பொ.சிவஞானம், வாணிதாசன், சுரதா உள்ளிட்ட பலருடன் பழகும் வாய்ப்பினைப் பெற்றவர். 1946இல் பகுத்தறிவாளரான இவர் கவிஞர் கண்ணதாசனின் உதவியாளராகவும், பல திரைப்படங்களுக்க உதவி இயக்குநராகவும், எழுத்தாளராகவும் பணியாற்றியுள்ளார். இரா.நாகசாமி, இரா. கலைக்கோவன், நடன. காசிநாதன், மா.சந்திரமூர்த்தி, ச.கிருஷ்ணமூர்த்தி ஆகிய அறிஞர்களோடு தொடர்பு கொண்டிருந்தவர். 

## பதிப்புப்பணி
1963இல் சேகர் பதிப்பகம் என்ற பதிப்பகத்தைத் துவக்கிய இவர், 1,100 நூல்களைப் பதிப்புத்துள்ளார். இவர் பதிப்புத்துள்ள நூல்களில் கல்வெட்டு, செப்பேடு, கோயில்கள் மற்றும் ஊர்களைப் பற்றியவை உள்ளிட்டவை அதிக எண்ணிக்கையில் காணப்படுகின்றன.  ஓலைச்சுவடி, கல்வெட்டுத் துறைகளில் ஈடுபாடு உடைய இவர் பொது மக்களின் நலனுக்காகப் புதிய கருத்தினைச் சொல்லும் நூலாசிரியர்களையும், நூல்களையும் தமிழுலகிற்கு அறிமுகப்படுத்தியவர் ஆவார்.  கல் சொல்லும் கதைகள் , பெரியாரின் புரட்சி முகங்கள் , குடந்தை என்.சேதுராமன் ஆய்வுக்கட்டுரைகள்  , சர்.பிட்டி.தியாகராயர் வாழ்வும் வாக்கும்  உள்ளிட்ட பல நூல்களை எழுதியுள்ளார்.

## இறப்பு
இவர் 31 மே 2017 அன்று சென்னையில் இயற்கை எய்தினார்.   

## மேற்கோள்கள்

## வெளியிணைப்புகள்
* மண்ணின் மைந்தர்கள், சுய மரியாதை இலக்கிய இமயம் வெள்ளையாம்பட்டு சுந்தரம் மறைந்தார், Tamils Guide, 1 சூன் 2017
* சுயமரியாதை வீரர் வெள்ளையாம்பட்டு சுந்தரம் மறைந்தாரே! கி. வீரமணி இரங்கல், நக்கீரன், 1 சூன் 2017 
* வெள்ளையாம்பட்டு சுந்தரம் வாசித்த கவிதை, பாவேந்தர் 125-ஆம் ஆண்டுநிறைவு விழாக் கவியரங்கம், பாவேந்தர் பாசறை, சென்னை, 29 ஏப்ரல் 2016
* பாரதியின் கவிதை, வெள்ளையாம்பட்டு சுந்தரம், தி இந்து, 7 டிசம்பர் 2013

பகுப்பு:2017 இறப்புகள்
பகுப்பு:தமிழறிஞர்கள்
பகுப்பு:பதிப்பாளர்கள்
ரிசார்ட்ஸ் வேல்டு மணிலா தாக்குதல், 2017

2017, ஜூன் 2 ஆம் தியதி பிலிப்பைன்ஸ் நாட்டின் *பேசி* நகரில் அமைந்துள்ள *ரிசார்ட்ஸ் வேல்டு மணிலா* கட்டிடத்தில் தாக்குத்ல் நடத்தப்பட்டது. இத்தாக்குதலில் துப்பாக்கிச் சூடு மற்றும் தீக்கிரையாக்கல் ஆகிய சம்பவங்கள் நடைபெற்றன. இதில் 36 பேர் கொல்லப்பட்டனர். ஊடகங்கள் இது தீவிரவாதச் செயலாக இருக்கலாம் எனச் செய்திவெளியிட்ட போதும் *பிலிப்பைன்ஸ்* தேசிய காவல் துறை இது கொள்ளை முயற்சி எனத் தெரிவித்தது.

## தாக்குதல்
ஜூன் 2, 2017 நள்ளிரவிற்குப் பின்னர் *ரிசார்ட்ஸ் வேல்டு மணிலா* கட்டிடத்தில் நடத்தப்பட்ட தாக்குதல் இசுலாமிய அரசு அமைப்பின் தாக்குதலாக இருக்கலாம் என முதலில் சந்தேகிக்கப்பட்டது. *சூதாட்ட மையம்* மற்றும் தங்கும் விடுதி அமைந்துள்ள இரண்டாவது மாடியில் நடத்தப்பட்ட தாக்குதலில் 54 பேர் காயமடைந்தனர். இதில் பாதுகாப்பு பணியாளரும் ஒருவர். அவர் தவறுதலாக தன்னைத்தானே சுட்டுக் கொண்டதால் காயமடைந்தார். சூதாட்ட மேசையில் எரிபொருளை ஊற்றி தாக்குதல்தாரி தீவைத்ததால் ஏற்பட்ட புகையினால்  பொதுமக்கள் பாதிக்கப்பட்டனர். தாக்குதலாளி கொள்ளையடிக்கும் நோக்கிலேயே இத்தாக்குதலை நடத்தியுள்ளார். தாக்குதலாளியின் கைப்பயிலிருந்து 23 இலட்சம் அமெரிக்க டாலர்கள் (11.3 கோடி பிலிப்பன்ஸ் பெசோ) மதிப்புடைய சூதாட்ட வில்லைகள் (Gaming chips) கைப்பற்றப்பட்டன. தாக்குதலில் தாக்குதல்தாரி கொல்லப்பட்டார்.

## மேற்கோள்கள்

பகுப்பு:2017 நிகழ்வுகள்
வெப்ப விரவல்திறன்

வெப்பவியலில், வெப்பப் பரிமாற்றம் குறித்த ஆய்வில், **வெப்ப விரவல்திறன்** (thermal diffusivity) என்பது வெப்பக் கடத்துதிறனை அடர்த்தியாலும், நிலையான அழுத்தத்தில் நிலவும் தன்வெப்பக் கொள்திறனாலும் வகுக்கும்போது கிடைப்பதாகும். அது ஒரு பொருளின் வெம்பிய பக்கத்தில் இருந்து குளிர்ந்த பக்கத்துக்கு மாறும் வெப்பத்தின் வேகத்தை அளக்கிறது. இதன் அலகு m²/s ஆகும். பொதுவாக வெப்ப விரவல்திறனை *&alpha;* என்னும் குறியைக் கொண்டு குறிப்பர் என்றாலும், *a*, *&kappa;*, *K*, மற்றும் *D* இவையும் பயன்பாட்டில் உண்டு. இதன் வாய்பாடு:

:\alpha = {k \over {\rho c_p}}

இங்கே, 
* k என்பது வெப்பக் கடத்துதிறன் (W/(m·K))
* \rho என்பது அடர்த்தி (kg/m³)
* c_p என்பது தன்வெப்பக்கொள்திறன் (J/(kg·K))

\rho c_p\, இரண்டும் சேர்ந்து கொள்ளளவு வெப்பக் கொள்திறன் ஆகும் (J/(m³·K)).

வெப்பச் சமன்பாட்டில் பார்த்தது போல,

:\frac{\partial T}{\partial t} = \alpha \nabla^2 T ,

வெப்ப விரவல்திறன் அதிகமிருக்கும் ஒரு பொருளில், வெப்பக் கடத்தல் விரைவாக நடைபெறும்.

## இவற்றையும் பார்க்க

* வெப்பச் சமன்பாடு

## மேற்கோள்கள்

பகுப்பு:வெப்பவியல்
த. வே. இராதாகிருட்டிணன்

**த. வே. இராதாகிருட்டிணன்** (நவம்பர் 2, 1885 - ) கரந்தைத் தமிழ்ச் சங்கத்தை நிறுவியவர். இதனால் இவர் *'சங்கம் நிறுவிய துங்கன் ' (துங்கன்-பெருமை உடையவன்)* என அழைக்கப்படுகிறார்.

## வாழ்க்கைக் குறிப்பு
த. வே. இராதாகிருட்டிணன் 1885-ஆம் ஆண்டு நவம்பர் இரண்டாம் நாள் வேம்பப் பிள்ளை, தாயார் காமாட்சியம்மாள் ஆகியோருக்குப் பிறந்தார். தஞ்சாவூர், தூய பேதுரு கல்லூரியில் கல்வி பயின்றார். இவருடன் உடன் பயின்ற இவரின் ஆருயிர் நண்பர் கரந்தைக் கவியரசு அரங்க. வேங்கடாசலம் ஆவார். தனுக்கோடி கடற்சுங்கத் ஆய்வுக் கழகத் தலைமைத் தாளாளராகப் பணியாற்றினார்.

## கரந்தைத் தமிழ்ச் சங்கத் தோற்றம்
1901-ஆம் ஆண்டு தோன்றிய மதுரைத் தமிழ்ச் சங்கத்தின் ஆண்டு விழாக்கள், தமிழ் நாட்டின் பல்வேறு இடங்களில், மிகச் சிறப்பாகக் கொண்டாடப்பட்டன. அதன் பயனாய் ஆங்காங்கே, பல சங்கங்களும், கழகங்களும் தோன்றலாயின. தஞ்சையில் வித்தியா நிகேதனம் என்னும் பெயரில் தமிழ்ச் சங்கம் ஒன்று தொடங்கப் பெற்றது. அரித்துவாரமங்கலம் பெருவள்ளல் வா. கோபாலசாமி இரகுநாத இராசாளியார் இச்சங்கத்தின் தலைவர். வி. சாமிநாதபிள்ளை செயலாளர். இராதாகிருட்டிணன், கரந்தைக் கவியரசு போன்றோர் இச்சங்கத்தில் உறுப்பினராய் இணைந்தனர்.

சங்கத் தலைவர் இராசாளியார் மிகவும் கண்டிப்பானர். செயலாளர் சாமிநாத பிள்ளை இராதாகிருட்டிணன் போன்ற இளைஞர்களிடத்து தம் ஆணையைச் செலுத்தத் தொடங்கினார். இதனால் தாமே தனியாக ஒரு தமிழ்ச் சங்கத்தைத் தோன்றுவித்தால் என்ன என்ற எண்ணம் அவ்விளைஞர்களிடையே உருவெடுத்தது. இவ்வெண்ணத்தின் பயனாய், த. வே. இராதாகிருட்டிணன் 1911-ஆம் ஆண்டு மே திங்கள் 14-ஆம் நாள் கரந்தைத் தமிழ்ச் சங்கத்தைத் தொடங்கினார்.

இராதாகிருட்டிணன் கடற் சுங்கத் துறையில் பணியாற்றியதால், தொடர்ந்து சங்கப் பணிகளைப் பார்க்க இயலாது என்பதால், தன் தமையனார் தமிழவேள் த. வே, உமாமகேசுவரனாரை கரந்தைத் தமிழ்ச் சங்கத் தலைவராக்கினார்.

## மேற்கோள்கள்

பகுப்பு:தமிழ்நாட்டுத் தமிழறிஞர்கள்
பகுப்பு:1885 பிறப்புகள்